ན་འཁོར་བསྒྱུར་གྱི། །ཟད་མི་ཤེས་པའི་
དཔལ་འབྱོར་དང་། །ཕུན་ཚོགས་བཀྲ་ཤིས་མངའ་ཐང་རྣམས། །དེ་རིང་འདི་རུ་གཡང་ལ་
བྱོན། །འདོད་འཇོའི་བ་དང་དཔག་བསམ་ཤིང་། །ཡིད་བཞིན་ནོར་དང་བུམ་པ་བཟང་། །
དགོས་འདོད་འབྱུང་བའི་དཔལ་གཡང་དེ། །དེ་རིང། །གནས་ལྔ་རིག་པའི་པཎྚི་ཏའི། །
འཆད་རྩོད་རྩོམ་པའི་ཤེས་རབ་དང་། །སྤོབས་པ་མཆོག་གི་མཁས་གཡང་དེ། །དེ་རིང༄། །
མངོན་ཤེས་རྫུ་འཕྲུལ་ཏིང་འཛིན་དང༌། །བདེ་སྟོང་ལྷན་སྐྱེས་ཉམས་རྟོགས་སོགས། །གྲུབ་
ཆེན་བརྒྱད་ཅུའི་གྲུབ་གཡང་དེ། །དེ་རིང༄། །ལྷ་དང་དྲང་སྲོང་བྲམ་ཟེ་དང་། །རིག་སྔགས་
གྲུབ་པ་མ་ལུས་པའི། །འཆི་མེད་གྲུབ་པའི་ཚེ་གཡང་དེ། དེ་རིང༄། །སུམ་རྩེན་ལྷ་ཡི་གནས་
ཀྱི་གཡང་། །རྣམ་ཐོས་སྲས་ཀྱི་ནོར་གྱི་གཡང༌། །ཕྱག་ན་རྡོ་རྗེའི་མཐུ་སྟོབས་གཡང་། །དེ་
རིང༄། །མཛེས་པའི་གཟུགས་ལྡན་སྙན་པའི་དབྱངས། །ཞིམ་པོའི་དྲི་འཐུལ་རོ་བརྒྱའི་ཟས། །
མྱུར་མགྱོགས་ཤུགས་དང་དཔའ་བོའི་རྩལ། །དེ་རིངས། །འདི་རུ་ཡིད་མཐུན་བག་ཕེབས་
གྲོགས་ཀྱི་གཡང་། །གསེང་དངུལ་དར་ཟབ་ནོར་གྱི་གཡང་། །རྟ་ནོར་ཕྱུག་ལུག་ཟོག་གི་
གཡང་། །དེ་རིང༌། །སྣོད་བཅུད་འབྱོར་བ་རབ་རྒྱས་ཤིང་། །ལུང་རྟོགས་བཤད་སྒྲུབ་དམ་
།
403

༅།།དབལ་མང་གསུང་འབུམ།
་
༔
ཆོས་འཕེལ། །ཀུན་ཏུ་བདེ་ཞིང་སྐྱིད་པའི་གཡང༌། །དེ་རིང་འདི་རུ་གཡང་ལ་བྱོན། །འབད་
དང་རྩོལ་བ་མི་དགོས་པའི། །ཡིད་བཞིན་ནོར་བུ་དཔག་བསམ་བཞིན། །སེམས་ཅན་རེ་བ་
སྐོང་མཛད་པ། །བསམ་པ་འགྲུབ་པའི་བཀྲ་ཤིས་ཤོག །འདི་ནི་ནོར་སྒྲུབ་དམིགས་ཀྱིས་
བསལ་བའི་སྐབས་དང་ཕུན་སུམ་ཚོགས་པའི་ཡན་ལག་ཏུ་བཀོད་པ་ཡིན་གྱི་ངེས་གཟུང་དུ་
དགོས་པ་མ་ཡིན་ལ། ཚེ་འགུགས་སོགས་ཀྱང་བྱེད་པར་འདོད་ན་ཚིག་གི་འདོར་ལེན་ཤེས་
པས་གཞན་ནས་བླང་བར་བྱའོ། །དེ་ཡང་གའུ་འདུ་བྱ་བའི་ཚུལ་ཕལ་ཆེར་གཞུང་ལྟར་ལ། །
དེར་མི་གསལ་བའི་ལག་ལེན་འགའ་ཞིག་འདིར་འགོད་ན་ཐོག་མར་གཏེར་རྫས་ལེགས་པར་
བསགས་ནས་ཚགས་སུ་ཆུད་པར་བྱས། ལག་ལེན་གྱི་སྐབས་སུ་དངོས་གྲུབ་ལ་བར་བུ་
གཅོད་པའི་འགོང་འདྲེ་སོགས་ཕྱིའི་བགེགས་དང་། ཆགས་སེམས་དང་སེར་སྣ་སོགས་དང་།
དེ་དག་གིས་བསྐྱེད་པའི་སྡིག་པའི་ལས་སོགས་ནང་གི་བགེགས་ཀྱིས་མི་ཚུགས་པའི་ཆེད་
དུ་བགེགས་གཏོར་ནན་ཏན་བསྔོ་བ་གལ་ཆེ། དེ་ནས་ས་གཞི་བྱིན་རླབས་ཀྱི་དམིགས་པ་
ཡིད་ལ་བྱས་ནས་ས་སྣ་བླུགས། དེ་ནས་རིམ་བཞིན་སྤུ་རིགས་ལྕི་བ་སོགས་དང་། འབྲུ་སྨན་
ཏེ་སོར་དོ་སོགས་སྐུ་གཟུགས་ལ་བསྟུན་ནས་བླུགས། དེ་ནས་འཚམས་དར་ཞིག་བཞུགས་
འབྲུ་ཟན་དྲི་བཟང་སོགས་ནམ་མཁའ་མཛོད་ཀྱི་སྔགས་དང་ཕྱག་རྒྱས་བྱིན་གྱིས་བརླབས་
གདན་གྱི་ཚུལ་དུ་བཏིང་བའི་སྟེང་དུ་དབུས་སུ་མགོན་པོ་ཛམྦྷ་ལའི་སྐུ་བརྙན་ཞལ་རང་ལ་
བསྟན་ནས་བཞུགས། དེའི་མདུན་དུ་རྡོ་རྗེ་ཌཱ་ཀི་མ། གཡས་སུ་རིན་ཆེན་ཌཱ་ཀི་མ། རྒྱལ་ཏུ་
པདྨ་ཌ་ཀི་མ། གཡོན་དུ་ལས་ཀྱི་ཌཱ་ཀི་མ། གཙོ་བའི་གཡས་སུ་སྒྲོལ་དཀར་གྱི་སྐུ་བརྙན་
བཅས། ཐམས་ཅད་ཀྱི་ཞལ་འཁོར་ཕྱོགས་གཙོ་བོ་དང་མཐུན་པར་བྱེད། སྐུ་བརྙན་རྣམས་
འབུར་བཟོ་མ་གྲུབ་ན་གསེར་སོགས་ཀྱིས་ལེགས་པར་བྲིས་ཏེ་ཚུགས་ཐུབ་པའི་ཆེད་དུ་ན་
བཟའ་དང་རྒྱབ་ཤིང་ཕུལ། སོ་སོའི་རྒྱབ་ཤིང་གི་ངོས་ལ་རིགས་ལྔའི་ས་བོན་འགོད་ཅིང་།
གཙོ་འཁོར་ཐམས་ཅད་ཀྱི་གཟུངས་སྔགས་རྣམས་མ་ནོར་བ་བྱས་ནས་རང་རང་གི་སྐུ་རྒྱབ་
ཏུ་བསྡོམ། སྒྲོལ་དཀར་གྱི་སྐུ་རྒྱབ་ཏུ་སྟེང་གི་ཆར་བླ་མའི་སྐུ་ཚེ་མཛད་འཕྲིན་རྒྱས་པའི་སྤེལ་
ཚིག་དང་འོག་གི་ཆར་སྦྱིན་བདག་གི་སྤེལ་ཚིག་གཉིས་མ་ནོར་བར་བཅིང་སྟེ་བཞུགས་
ཚུལ་སོགས་སྔར་དང་འདྲ། གཙོ་འཁོར་ཐམས་ཅད་ཀྱི་བར་བར་དུ་དྲི་བཟང་གི་ཐུམ་བུ་
སོགས་ཀྱིས་དགང་ཞིང་། བཀྲ་ཤིས་རྟགས་རྫས་རྒྱལ་སྲིད་སྣ་བདུན། ཇ་མཪ་ཤ་ཐུད་སྨན་
404

༄༅།།དབལ་མང་གསུང་འབུམ།
མར་སོགས་ཟས་སྣ་རྣམས་མདུན་ངོས་སུ་གཞུག དེ་ནས་དྲི་བཟང་རགས་ཞིབ་རིན་པོ་ཆེ་
དང་སྨན་སྣ་རགས་ཞིབ། དར་སྣ་གོས་སྣ་འབྲུ་སྣ་སོགས་སྐུའི་མདུན་དང་གཡས་གཡོན་སྟེང་
རྣམས་སུ་བླུགས་ཏེ་ལེགས་པར་ཁ་བཀང༌། གཏེར་རྫས་རྣམས་སྔགས་དྲུག་དང་ཕྱག་རྒྱ་
དྲུག་གིས་ཡང་ཡང་བྱིན་གྱིས་རློབ་པ་དང༌། འབུལ་བའི་ཚེ་ཡང་ནམ་མཁའ་མཛོད་གྱི་
སྔགས་དང་མཆོད་པའི་སྤྲིན་གཟུངས་སོགས་བརྗོད་ན་ལེགས། རླན་གྱིས་མི་གོས་པའི་
ཕྱིར་དེ་དག་བར་ཚད་དང་དྲི་བཟང་གི་གཙོ་བོར་ཤུག་པ་འགྲོ་གང་ཆེ་བྱ། དྲི་མས་མ་གོས་
པའི་དར་རས་སོགས་ཀྱིས་ཁ་ལེགས་པར་གཡོགས་ཏེ་ཚེགས་དམ་པར་བྱ་བ་གལ་ཆེའོ། །
དེང་དུས་སྙིག་མ་ལྔ་ལྷག་པར་བདོ་ཞིང་མི་རྣམས་མི་དགེ་བའི་ལས་འབའ་ཞིག་ལ་གཞོལ་
བའི་སྟོབས་ཀྱིས་སྣོད་བཅུད་ཀྱི་འབྱོར་པ་རིམ་གྱིས་བྲི་བའི་ཁར། བརྣབ་སེམས་དང་སེར་
སྣ་རྐུ་འཕྲོག་དང་ཚོང་ཁེ་སྤོགས་སོགས་ཀྱི་བདག་འབྲས་ཤིན་ཏུ་འཕེལ་བའི་དབང་གིས་
འབྱོར་བ་རྒྱས་པར་འདོད་ཀྱང་ཕྱི་ཕྱིར་དབུལ་ཞིང་འཕོང་བར་འགྱུར་བའི་ལས་ངན་
བསགས་སྟོབས་གང་ཆེར་འགྲན་པའི་དུས་འདིར། བདག་ལེགས་སུ་འདོད་པ་རྣམས་ཀྱིས་
ལྷ་མཆོག་འདི་ཉིད་ལ་བརྟེན་ན་ཚེ་འདིར་ཡང་འབྱོར་བ་འཕེལ་བ་དང་། ཚེ་རིང་ཞིང་ནད་
མེད་པ་དང་། ཕྱི་མ་བདེ་བ་ཅན་དུ་སྐྱེ་བ་ལ་སོགས་པའི་ཕན་ཡོན་དཔག་ཏུ་མེད་པ་འཐོབ་
པར་མ་ཟད། ཚེ་རབས་དུ་མར་བརྒྱུད་ནས་སྦྱིན་པའི་ཕར་ཕྱིན་ཡོངས་སུ་རྫོགས་པར་བྱེད་
པའི་ས་ལ་འདི་ལྟ་བུའི་སྒྲུབ་པ་ཤིན་ཏུ་གལ་ཆེ་བར་སྣང་བས་ཚེ་འདིའི་ལག་ཆ་ཙམ་དུ་མ་
ཤོར་པར་རང་གཞན་མཐའ་དག་གི་སྲིད་ཞིའི་རྒུད་པ་སེལ་བའི་ལྷག་བསམ་གྱི་འཇུག་པ་
མཆོག་ཏུ་ཡངས་པ་མཛོད་མཛོད་ཅེས་དཔྱོད་ལྡན་དོན་གཉེར་བ་ཡོངས་ལ་ཐལ་མོ་སྦྱར་
ནས་གསོལ་བ་འདེབས་པ་ལེགས་སོ། །ཞེས་པ་འདི་ཡང་བན་ཆུང་རིགས་པ་སྨྲ་བ། དཀོན་
མཆོག་རྒྱལ་མཚན་གྱིས་སྒྲུབ་རྒྱུན་གསར་ཚུགས་སྐབས་སུ་བྲིས་པ་ལ་ཕྱིས་སུ་འབྲི་བསྣན་
ཅུང་ཟད་བྱས་ཏེ་གོང་གསལ་དགོན་གནས་དེ་ཉིད་དུ་དཔར་དུ་བསྒྲུབས་པའོ།། །།ཨོཾ་རང་
ཨོཾ་ལས་
ཉིད་ལྷག་པའི་ལྷ་རུ་གསལ་བ་ཡི། །མདུན་དུ་བྷཾ་ལས་རིན་ཆེན་སྣོད་ཡངས་སུ།
མཆོད་གཏོར་དྭངས་ཤིང་ཐོགས་པ་མེད། །ཟག་མེད་བདུད་རྩིའི་རྒྱ་མཚོ་ཆེན་པོར་གྱུར། །
ཨོཾ་ཨཱ་ཧཱུཾ་ལན་གསུམ། བླ་མ་སྤྱན་རས་གཟིགས་དབང་དབྱེར་མེད་པའི། །ནོར་གྱི་དབང་
ཕྱུག་ཨཱརྱ་ཛམྦྷ་ལ། །རིགས་བཞིའི་མཁའ་འགྲོ་འཁོར་ཚོགས་རྒྱ་མཚོར་བཅས། །སྤྱན་
405

༄༅།།དབལ་མང་གསུང་འབུམ།
འདྲེན་འདིར་གཤེགས་བརྟན་པར་བཞུགས་སུ་གསོལ། །ཟག་མེད་གཏོར་མ་ཀུན་བཟང་
མཆོད་སྤྲིན་ཚོགས། །རང་གཞན་ལོངས་སྤྱོད་དུས་གསུམ་དགེ་ཚོགས་བཅས། །གུས་པས་
འབུལ་ལོ་དགྱེས་བཞིན་བཞེས་ནས་ཀྱང་། །མཆོག་ཐུན་དངོས་གྲུབ་མ་ལུས་མྱུར་དུ་སྩོལ།
ཕྱོགས་བཅུའི་བསྟན་འཛིན་སྐྱེས་བུ་མཐའ་དག་གིས། །བསྟན་འགྲོའི་ཕན་བདེ་སྤེལ་ཞིང་
སྐྱོང་བ་ལ། ཉེ་བར་མཁོ་བའི་འདོད་དགུའི་ཡོ་བྱད་ཀུན། །རྫོགས་ལྡན་སྤྲིན་བཞིན་འདུ་བར་
མཛད་དུ་གསོལ། །ལྟོས་བཅས་སྦྱིན་པའི་བདག་པོ་འཁོར་དང་བཅས། །གནས་སྐབས་
དབུལ་འཕོང་རྒུད་པ་ཀུན་སེལ་ཞིང་། །ཕྱི་མར་བདེ་བ་ཅན་དུ་སྐྱེས་ནས་ཀྱང་། །འོད་དཔག་
མེད་པའི་སྲས་ཀྱི་ཐུ་བོར་ཤོག ། །།ཅེས་པ་འདི་ནི་ལྷ་འདིའི་རྣལ་འབྱོར་བ་གནས་བརྟན་
དཀོན་མཆོག་ནམ་མཁས་བསྐུལ་ངོར། ༧རཏྣ་ངྷ་ཛས་ཐེ་བོ་ཤེལ་དཀར་གྱི་མདུན་སྨན་གྱི་
རྫིང་བུའི་ནང་དུ་སྦྱར་བའོ། །སརྦ་མངྒ་ལཾ།།
ཛམ་དཀར་གྱི་འདོད་གསོལ་བཞུགས། །ཤེལ་དཀར་ཞུན་མའི་ཕུང་བོ་དབང་གཞུ་
ཡིས། །རབ་བཀྲིས་གར་དགུའི་ཉམས་ལྡན་གནོད་སྦྱིན་དབང༌། །འདོད་དགུའི་དངོས་གྲུབ་
ཆར་ལྟར་འབེབས་མཛད་པའི། །དཔལ་ལྡན་ཛམྦྷ་ལ་ལ་ཕྱག་འཚལ་བསྟོད། །བླ་མ་ལྷག་པའི་
ལྷ་མཆོག་ཁྱེད་ཉིད་ལ། །སྒོ་གསུམ་གུས་པས་གསོལ་བ་བཏབ་པའི་མཐུས། །བྱང་ཆུབ་
སྒྲུབ་ལ་རྗེས་སུ་མི་མཐུན་པའི། །རྙེད་དང་བཀུར་སྟི་ནམ་ཡང་མི་འབྱུང་ཞིང་། །ཐུབ་བསྟན་
རྣམ་དག་ཕྱོགས་བཅུར་སྤེལ་བ་ལ། །ཉེ་བར་མཁོ་བའི་ཡོ་བྱད་མ་ལུས་པ། །བསམ་པ་ཇི་
བཞིན་འབད་མེད་ལྷུན་འགྲུབ་སྟེ། །འགྲོ་ཀུན་ཕན་བདེའི་དཔལ་ལ་འགོད་པར་ཤོག །ཅེས་
པ་འདི་ཡང་འཕགས་པ་ཛམྦྷ་ལར་རྣལ་འབྱོར་དུ་བརྩོན་པ་རྣམས་ཀྱི་དོན་དུ་བན་ཆུང་རིགས་
པ་སྨྲ་བ༧དཀོན་མཆོག་རྒྱལ་མཚན་གྱིས་བྲིས་པའོ། །རང་ཉིད་ཁ་སར་བ་ཎིར་གསལ་བའི་
མདུན། །འདོད་དགུའི་འབྱུང་གནས་རིན་ཆེན་གའུ་དང༌། །སྟོང་གསུམ་ཁྱོན་ལྟར་ཡངས་པའི་
ཟངས་གཞོང་གི །ནང་དུ་པད་ཟླར་ཛམ་ལས་ཛམྦྷ་ལ། །དཀར་པོ××་རང་རང་རིགས་བདག་
བརྒྱན། །མཆོད་པ་བྱིན་རླབས་དང་། ཨོྃ་ན་མོ་བྷ་ག་ཝ་ཏེ་བཛྲ་སཱ་ར་བྲ་མརྡ་ནེ། ཏ་ཐཱ་ག་ཏཱ་
ཡ་ཨརྷ་ཏེ་སམྱཀྶཾ་བུ་དྡྷ་ཡ། ཏདྱ་ཐཱ། ཨོཾ་བཛྲ་བཛྲ། མ་ཧཱ་བཛྲ། མ་ཧཱ་ཏེ་ཛ་བཛྲ། མ་ཧཱ་བིཏྱ་
བཛྲ། མ་ཧཱ་བོ་ངྷི་ཙིཏྟ་བཛྲ། མ་ཧཱ་བོ་ངྷི་མཎྜོ་བ་སཾ་ཀྲ་མ་ཎ་བཛེ་སརྦ་ཀརྨ་ཨཱ་ཝ་ར་ཎ་བི་ཤོ་
དྷ་ན་བཛྲ་སྭཱ་ཧཱ་ཞེས་དང་། ཉེར་སྤྱོད། བསྟོད་པ་མདོར་བསྡུས་། སྔགས་ཕྲེང་དཔག་བསམ་
406

༄༅།།དབལ་མང་གསུང་འབུམ།
ལྗོན་པ་ལྟར་བྱ། སྐབས་འདིར་གཏོར་འབུལ། མཆོད་བསྟོད་རྒྱས་པ། བརྟན་བཞུགས་
སོགས་ཡོངས་གྲགས་ལྟར་བྱ། འདི་ཡང་༧རཏྣ་དྷཱ་ཛས་གསུངས་སོ། །གསེར་ཞུན་འབར་
འདྲའི་མེ་ནང་དག་བྱེད་ཀྱི། །བསངས་རྫས་བརྒྱ་ཕྲག་བསྲེགས་པའི་དུད་པའི་སྤྲིན། །
འདོད་དགུ་ཅིར་ཡང་འཆར་བའི་ནམ་མཁའ་མཛོད། །འབུལ་ལོ་ཉམས་ཆགས་སྐོང་ཤིང་
དགྱེས་གྱུར་ཅིག །རྟ་ནོར་ར་ལུག་གོ་མཚོན་བང་མཛོད་སོགས། སྤྱན་གཟིགས་ས་དང་ནམ་
མཁའི་ཁྱོན་གང་བ། །བསྟན་འགྲོའི་ཕན་བདེ་འཕེལ་ཞིང་རྒྱུས་ཕྱིར་དུ། །འབུལ་ལོ་བཞེས་
ནས་འདོད་དོན་འགྲུབ་བར་མཛོད། །བསྟན་འཛིན་ཐུགས་མཐུན་ཁྲིམས་གཙང་ཞབས་པད་
བརྟན། །དགེ་འདུན་སྡེ་རྣམས་བཤད་སྒྲུབ་མཚོ་ལྟར་འཕེལ། །འཇིག་རྟེན་བདེ་སྐྱིད་རྫོགས་
ལྡན་དགའ་སྟོན་ལ། །འགྲན་བཞིན་དར་ཞིང་རྒྱས་པའི་འཕྲིན་ལས་མཛོད། །འདི་ནི་ཛམ་
དཀར་ཀྱི་གཏོར་འབུལ་དང་ལྷན་དུ་བསང་དང་ཚེ་ཐར་སོགས་བྱེད་མཁན་འགའི་ངོར་༧རཏྣ་
དྷྭ་ཛས་བྲིས་པའོ། །
བླ་མ་ལྷག་པའི་ལྷ་ལ་ཕྱག་འཚལ་ལོ། །ཧཱུཾ་དཔལ་མགོན་བསྟན་བསྲུང་ཆེན་པོ་ཁྱེད་
རྣམས་ཀྱིས། །སྔོན་གྱི་ཁས་བླངས་དམ་བཅའ་མ་བསྙེལ་བར། །རྣལ་འབྱོར་བདག་ཅག་
དཔོན་སློབ་འཁོར་བཅས་རྣམས། །རྟག་ཏུ་འབྲལ་མེད་བུ་བཞིན་སྐྱོང་བར་མཛོད། །ཁྱད་པར་
ཞང་བློན་རྡོ་རྗེ་བདུད་འདུལ་ཞེས། །བསྟན་འགྲོ་སྐྱོང་བའི་བཀའ་བསྲུང་མཐུ་རྩལ་ཅན། ། འཁོར་
བཅས་སྔོན་གྱི་དམ་ཚིག་མ་གཡེལ་བར། །གནས་འདིར་བྱིན་ཕོབ་བསམ་དོན་འགྲུབ་བར་
མཛོད། །ཟས་ནོར་ལོངས་སྤྱོད་རིན་ཆེན་ནོར་འབྲུའི་ཚོགས། །རྐང་འགྲོའི་དཔལ་དང་མཐུན་
པའི་ནོར་དང་གྲོགས། སྙན་གྲགས་དབྱར་རྔས་འགྲོ་ཀུན་ཚིམ་བྱེད་པའི། །ཕྱྭ་གཡང་དཔལ་
འབྱོར་ལྷུན་གྱིས་གྲུབ་པར་མཛོད། །འཆི་མེད་ཚེ་དང་ཕུན་ཚོགས་འབྱོར་བའི་གཡང་། །
བཤད་སྒྲུབ་ཆོས་དང་བདེ་ལྡན་གནས་ཀྱི་གཡང་། །ཕྱོགས་ལས་རྣམ་རྒྱལ་མཐུ་དང་སྟོབས་
ཀྱི་གཡང་། །མོས་བཞིན་འདོད་རྒུར་ལྷུན་གྱིས་གྲུབ་པར་མཛོད། །ལྷ་དང་སྲུང་མའི་འཕྲིན་
ལས་བཟང་པོའི་གཡང་། །དགེ་འདུན་བཤད་སྒྲུབ་འཕེལ་བ་ཆོས་ཀྱི་གཡང་། །དད་ལྡན་སྤྲིན་
ལྟར་འདུ་བ་གདུལ་བྱའི་གཡང༌། །མོས་བཞིན་འདོད་རྒུར་ལྷུན་གྱིས་གྲུབ་པར་མཛོད། །ནད་
འཇོམས་མཐུ་ལྡན་བདུད་རྩི་སྨན་གྱི་གཡང༌། །དུས་མིན་འཆི་བའི་འཇིགས་སྐྱོབས་སྨན་
པའི་གཡང༌། །ནད་མེད་ཚེ་རིང་བདེ་སྐྱིད་འཛོམ་པའི་གཡང༌། །མོས་བཞིན་འདོད་རྒུར་ལྷུན་
407

༄༅།།དབལ་མང་གསུང་འབུམ།
གྱིས་གྲུབ་པར་མཛོད། །ཡིད་བཞིན་ནོར་དང་རིན་ཆེན་བུམ་བཟང་ལས། །བདུད་རྩིའི་སྨན་
དང་མཁོ་དགུའི་ལོངས་སྤྱོད་ཚོགས། །ཆར་དུ་འབེབས་པས་བདག་ཅག་བསམ་པའི་དོན། །
མོས་བཞིན་འདོད་རྒུར་ལྷུན་གྱིས་གྲུབ་བར་མཛོད། །རྒྱལ་བ་ཀུན་གྱི་མཐུ་སྟོབས་གཅིག་
བསྡུས་པ། །བཅོམ་ལྡན་རྡོ་རྗེ་འཇིགས་བྱེད་འཁོར་དང་བཅས། །མཐུ་ལྡན་སྲུང་མའི་ཚོགས་
ཀྱིས་ཆོས་གྲྭ་འདི། །སྲིད་མཐའི་བར་དུ་དར་ཞིང་རྒྱས་པར་མཛོད། །ཅེས་པ་འདི་ཡང་གསོ་
རིག་གཞན་ཕན་གླིང་གི་སྤྱི་གཉེར་རབ་འབྱམས་པ་༧དཀོན་མཆོག་བསམ་འགྲུབ་ཀྱིས་
བསྐུལ་ངོར། ༧རཏྣ་ངྷ་ཛས་རང་གི་བསྟི་གནས་བཀའ་གདམས་ནོར་འཛིན་དུ་བྲིས་པའོ།།
སརྦ་མངྒལཾ། །བྷ་ཝནྟུ། །
408

༄༅།།དབལ་མང་གསུང་འབུམ།